ᱩᱛᱛᱚᱨᱟ ᱩᱱᱱᱤ

ᱩᱛᱛᱚᱨᱟ ᱩᱱᱱᱤ ᱫᱚ ᱟᱭᱢᱟ ᱥᱤᱨᱯᱷᱟᱹ  ᱠᱚ ᱧᱟᱢ ᱟᱠᱟᱫ ᱧᱩᱛᱩᱢᱟᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾ ᱩᱛᱛᱚᱨᱟ ᱫᱚ ᱵᱷᱟᱨᱚᱛ ᱫᱤᱥᱚᱢ ᱠᱮᱨᱟᱲᱟ ᱯᱚᱱᱚᱛ ᱨᱤᱱᱤᱡ ᱠᱟᱱᱟᱭ ᱟᱨ ᱡᱮᱜᱮᱛᱟᱹᱨᱤ ᱮᱱᱮᱡ ᱠᱟᱩᱱᱥᱤᱞ , ᱭᱩᱮᱱᱮᱥᱠᱳ ᱨᱮ ᱥᱚᱦᱮᱫ ᱞᱮᱠᱟᱛᱮ ᱢᱮᱱᱟᱭᱟ ᱾ᱩᱛᱛᱚᱨᱟ ᱫᱚ ᱧᱩᱛᱩᱢᱟᱱ ᱯᱷᱤᱞᱤᱢ ᱵᱮᱱᱟᱣᱤᱡ, ᱠᱷᱟᱴᱚ ᱯᱷᱤᱞᱤᱢ ᱠᱚ ᱨᱮ ᱰᱟᱦᱟᱨ ᱩᱱᱩᱫᱩᱜ ᱜᱤᱡ ᱟᱨ ᱯᱷᱤᱞᱤᱢ ᱵᱟᱰᱚᱦᱤᱭᱟᱹ ᱠᱟᱱᱟᱭ ᱾ ᱵᱟᱹᱲᱛᱤ ᱞᱮᱠᱟᱛᱮ ᱛᱟᱢᱤᱞ ᱟᱨ ᱢᱟᱞᱟᱭᱟᱞᱚᱢ ᱯᱷᱤᱞᱤᱢ ᱠᱚᱨᱮ ᱠᱟᱹᱢᱤ ᱟᱭ ᱾ ᱠᱮᱨᱟᱲᱟ ᱠᱳᱪᱤ ᱨᱮᱱᱟᱜ ᱴᱮᱢᱯᱚᱞ ᱥᱴᱮᱯ  ᱧᱩᱛᱩᱢ ᱮᱱᱮᱡ ᱮᱠᱟᱰᱮᱢᱤ ᱨᱤᱱᱤᱡ ᱪᱟᱭᱨᱮᱛ ᱠᱟᱱᱟᱭ ᱾ ᱡᱚᱭ ᱦᱤᱱᱫᱽ ᱟᱨ ᱚᱢᱨᱤᱛᱟ ᱞᱮᱠᱟᱱ ᱥᱟᱺᱜᱤᱧ ᱧᱮᱞᱮᱞᱚᱢ ᱨᱮ ᱪᱟᱞᱟᱣ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾

ᱠᱟᱹᱢᱤ ᱠᱚ

ᱟᱭᱳ ᱩᱨᱢᱤᱲᱟ ᱩᱱᱱᱤ ᱤᱡ ᱦᱚᱯᱚᱱ ᱮᱨᱟ ᱟᱨ ᱮᱱᱮᱡ ᱪᱮᱞᱟ ᱦᱩᱭ ᱠᱟᱛᱮ ᱟᱹᱰᱤ ᱠᱚᱢ ᱩᱢᱮᱨ ᱠᱷᱚᱱ ᱜᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱮ ᱪᱮᱫ ᱞᱮᱱᱟ ᱾ ᱛᱟᱭᱚᱢ ᱟᱨ.ᱮᱞ.ᱵᱷᱤ.ᱯᱨᱚᱥᱳᱵ ᱣᱟᱨᱨᱤᱭᱚᱨ, ᱠᱟᱞᱟᱢᱚᱱᱰᱚᱞᱚᱢ ᱭᱟᱢᱤᱱᱤ, ᱫᱚᱠᱥᱟᱭᱤᱱᱤ ᱨᱟᱢᱚᱪᱚᱸᱫᱽᱨᱚᱱ ᱟᱨ ᱥᱟᱭᱤᱠᱨᱤᱯᱟ ᱯᱨᱚᱥᱚᱱᱱᱚ ᱞᱮᱠᱟᱱ ᱫᱟᱢᱟᱱ ᱜᱩᱨᱩ ᱠᱚ ᱴᱷᱮᱱ ᱮᱱᱮᱡ ᱮ ᱪᱮᱫ ᱞᱮᱱᱟ ᱾ᱥᱟᱥᱛᱨᱚ ᱡᱮᱜᱮᱛᱟᱹᱨᱤ ᱵᱤᱨᱫᱟᱹᱜᱟᱲ, ᱪᱮᱱᱱᱟᱭᱤ ᱠᱷᱚᱱ ᱰᱟ.ᱯᱚᱫᱽᱢᱚ ᱥᱩᱵᱨᱚᱦᱢᱚᱬᱭᱚᱢ ᱟᱜ ᱛᱟᱹᱨᱤᱨᱮ ᱵᱤ.ᱮᱯᱷ.ᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱨᱮ ᱥᱚᱱᱮᱨ ᱮ ᱥᱟᱹᱛ ᱟᱠᱟᱜᱼᱟ ᱾ ᱱᱤᱛᱚᱜ ᱫᱚ ᱠᱟᱲᱟᱠᱷᱮᱛᱨᱚ ᱦᱚᱨᱤ ᱯᱚᱫᱽᱢᱚᱱ ᱴᱷᱮᱱ ᱠᱷᱚᱱ ᱱᱟᱴᱴᱩᱵᱚᱸᱜᱚᱢ ᱮᱱᱮᱢ ᱮ ᱪᱮᱫᱚᱜ ᱠᱟᱱᱟ ᱾ ᱛᱤᱨᱩᱪᱤ ᱡᱮᱜᱮᱛᱟᱹᱨᱤ ᱵᱤᱨᱫᱟᱹᱜᱟᱲ ᱨᱮ ᱱᱤᱛᱚᱜ ᱢᱟᱥᱴᱮᱨ ᱵᱟᱰᱚᱦᱤ ᱚᱞᱚᱜ ᱠᱟᱱᱟᱭ ᱾

ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱟᱭᱢᱟ ᱮᱱᱮᱡ ᱢᱮᱞᱟᱝᱠᱤ ᱨᱮ ᱓᱐᱐ ᱠᱷᱚᱱ ᱵᱤᱥᱛᱤ ᱫᱷᱟᱣ ᱮᱱᱮᱡ ᱮ ᱩᱫᱩᱜ ᱥᱚᱫᱚᱨ ᱟᱠᱟᱜᱼᱟ ᱾ ᱪᱤᱫᱟᱢᱵᱚᱨᱚᱢ, ᱠᱩᱢᱵᱟᱠᱳᱱᱟᱢ, ᱛᱷᱤᱨᱩᱱᱟᱞᱟᱨ, ᱱᱟᱜᱚᱯᱟᱴᱤᱱᱟᱢ,ᱢᱟᱭᱟᱵᱚᱨᱚᱢ, ᱛᱷᱤᱨᱩᱵᱟᱨᱩᱨ ᱟᱨ ᱛᱷᱟᱸᱡᱟᱵᱷᱩᱨ ᱠᱚᱨᱮᱱᱟᱜ ᱱᱟᱴᱭᱟᱱᱡᱚᱲᱤ ᱮᱱᱮᱡ ᱯᱟᱨᱟᱵᱽ ᱨᱮ ᱮᱱᱮᱡ ᱮ ᱩᱫᱩᱜ ᱟᱠᱟᱜᱼᱟ ᱾ ᱚᱱᱟᱠᱚ ᱢᱩᱫᱽᱨᱮ ᱥᱩᱨᱭᱟ ᱮᱱᱮᱡ ᱯᱟᱨᱟᱵᱽ ᱯᱚᱨᱚᱢᱯᱚᱨᱟ   ᱢᱮᱞᱟᱸᱠᱤ ᱨᱮᱱᱟᱜ ᱮᱱᱮᱡ ᱫᱚ ᱫᱟᱢᱟᱱᱟᱜ ᱛᱟᱦᱮᱸ ᱠᱟᱱᱟ ᱾ ᱱᱮᱯᱟᱲ, ᱛᱷᱟᱭᱤᱞᱟᱱᱰ, ᱤᱭᱩᱱᱟᱤᱴᱮᱰ ᱟᱨᱚᱵ ᱮᱢᱤᱨᱮᱴᱥ, ᱟᱵᱩ ᱫᱷᱟᱵᱤᱡ, ᱥᱟᱨᱡᱟᱦ, ᱵᱮᱦᱨᱟᱤᱱ ᱟᱨ ᱠᱩᱣᱮᱛ ᱞᱮᱠᱟᱱ ᱫᱤᱥᱚᱢ ᱠᱚᱨᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱢᱮᱞᱟᱝᱠᱤ ᱨᱮ ᱫᱮᱠᱷᱟᱣ ᱠᱟᱛᱮ ᱱᱟᱯᱟᱭ ᱵᱟᱰᱚᱦᱤᱭᱟᱹ ᱞᱮᱠᱟᱱᱟᱜ ᱧᱩᱛᱩᱢ ᱮ ᱧᱟᱢ ᱞᱮᱜᱼᱟ ᱾ 
ᱠᱳᱪᱤᱱ ᱨᱮᱱᱟᱜ ᱮᱱᱮᱡ ᱤᱛᱩᱱ ᱟᱥᱲᱟ ᱴᱮᱢᱯᱚᱞ ᱥᱴᱮᱯ
 ᱨᱤᱱᱤᱡ ᱫᱤᱥᱟᱹ ᱩᱱᱩᱫᱩᱜ ᱜᱤᱡ ᱠᱟᱱᱟᱭ ᱾ ᱣᱩᱱᱮᱥᱠᱳ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱮᱱᱮᱡ ᱜᱟᱶᱛᱟᱨᱮ ᱱᱤᱡ ᱥᱚᱦᱮᱫ ᱠᱟᱱᱟᱭ ᱾

ᱩᱯᱨᱩᱢ

alt=Utthara Unni Urmila Unni Actress|thumb|Utthara Unni and her mother, actress Urmila Unni
ᱩᱛᱛᱚᱨᱟ ᱩᱱᱱᱤ ᱫᱚ ᱧᱩᱛᱩᱢᱟᱱ ᱢᱟᱞᱟᱭᱟᱞᱚᱢ ᱯᱷᱤᱞᱤᱢ ᱵᱟᱰᱚᱦᱤᱭᱟᱹ ᱩᱨᱢᱤᱲᱟ ᱩᱱᱱᱤᱦᱚᱯᱚᱱ ᱮᱨᱟ ᱠᱟᱱᱟᱭ ᱾ ᱰᱟᱰᱟ ᱟᱜ ᱧᱩᱛᱩᱢ ᱫᱚ ᱚᱸᱠᱚᱨᱚᱛᱷ ᱨᱚᱢᱚᱬ ᱩᱱᱱᱤ ᱠᱟᱱᱟ ᱾ ᱩᱛᱛᱚᱨᱟ ᱟᱭᱳ ᱵᱟᱵᱟ ᱛᱮᱠᱚ ᱫᱚ ᱨᱟᱡᱽ ᱜᱷᱟᱨᱚᱸᱡᱽ ᱠᱟᱱᱟ ᱠᱚ ᱾ ᱛᱷᱤᱨᱩᱱᱟᱞᱟᱨ ᱨᱮ ᱱᱮᱫᱩᱢᱯᱩᱨᱚᱢ ᱯᱮᱞᱮᱥ ᱧᱩᱛᱩᱢ ᱚᱲᱟᱜ ᱨᱮ ᱠᱚ ᱛᱟᱦᱮᱸᱱᱟ ᱾ ᱥᱟᱢᱭᱩᱠᱛᱷᱚ ᱵᱟᱨᱢᱟ ᱟᱨ ᱵᱤᱡᱩ ᱢᱮᱢᱳᱱ ᱞᱮᱠᱟᱱ ᱧᱩᱛᱩᱢᱟᱱ ᱢᱟᱞᱟᱭᱟᱞᱚᱢ ᱯᱷᱤᱞᱤᱢ ᱵᱟᱰᱚᱦᱤᱭᱟᱹ ᱦᱚᱸ ᱟᱠᱚ ᱨᱟᱡᱽ ᱜᱷᱟᱨᱚᱸᱡᱽ ᱨᱤᱱ ᱜᱮ ᱾

ᱥᱮᱪᱮᱫ

ᱜᱤᱨᱤ ᱱᱟᱜᱟᱨ ᱨᱮᱱᱟᱜ ᱵᱷᱚᱵᱚᱱ ᱵᱤᱫᱭᱟ ᱢᱚᱱᱫᱤᱨ ᱨᱮ ᱚᱞᱚᱜ ᱮᱛᱦᱚᱵ ᱠᱟᱛᱮ ᱠᱳᱪᱤᱱ ᱨᱮᱱᱟᱜ ᱢᱟᱨ ᱛᱷᱳᱢᱟ ᱯᱟᱵᱞᱤᱠ ᱤᱛᱩᱱ ᱟᱥᱲᱟ ᱨᱮ ᱛᱟᱱᱟᱞᱟ ᱥᱟᱹᱛ ᱞᱮᱜᱼᱟ ᱾ ᱧᱮᱞᱚᱜᱟᱜ ᱯᱟᱥᱱᱟᱣ ᱥᱟᱬᱮᱥ ᱨᱮ ᱪᱮᱱᱱᱟᱭᱤ ᱨᱮᱱᱟᱜ ᱮᱥ.ᱟᱨ.ᱮᱢ ᱤᱱᱥᱴᱤᱪᱩᱴ ᱳᱯᱷ ᱥᱟᱭᱤᱱᱥ ᱟᱨ ᱴᱮᱠᱱᱳᱞᱳᱡᱤ ᱠᱷᱚᱱ ᱥᱚᱱᱮᱨ ᱥᱤᱫᱽ ᱠᱟᱛᱮ ᱚᱱᱟ ᱪᱮᱛᱟᱱ ᱨᱮ ᱢᱟᱥᱴᱟᱨ ᱵᱟᱰᱚᱦᱤ ᱮᱢ.ᱳ.ᱯᱤ.ᱵᱚᱤᱥᱱᱟᱵ ᱠᱩᱲᱤᱭᱟᱜ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱥᱟᱹᱛ ᱞᱮᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ